Gwamna Shettima yayi tir da harin da aka kaiwa kauyukan Borno ▷ Legit.ng
Gwamna Shettima yayi tir da harin da aka kaiwa kauyukan Borno
7 months ago 891 views by Aminu Ibrahim
- Shettima ya bayyana harin da aka kaiwa kauyukan karamar hukumar Jere a matsayin zalunci da rashin imani
- Shettima ya bayyana hakan ne lokacin da ya kai ziyara asibitin kwararru dake Maiduguri don ganin mutane 80 da aka raunata lokacin da aka kai harin
- Shettima ya tabbatarwa mutanen cewa gwamnatinsa zata basu kulawa da magunguna kyauta har zuwa lokacin da zasu warke
Gwamnan jihar Borno, Kashim Shettima, ya bayyana cewa harin da aka kai ranar Lahadi da dare a kauyen karamar hukumar Jere babu tunani ko imani a ciki, ya bayyana hakan ne a ranar Litinin 2 ga watan Afirilu, lokacin da yake zantawa da manema labarai a asibin kwararru na Maiduguri, bayan ya kai ziyara ga mutane 80 da aka raunata lokacin da aka kai harin.
Gwamna Shattima yayi tir da harin da aka kaiwa kauyukan Borno
Shettima ya bayyana cewa, gwamnatin jiha zata bayar da magunguna kyauta da kuma sauran tallafi ga wadanda harin ya shafa, don a taimakawa majinyatan a zaman da zasuyi na jinya. Gwamnan ya kara da cewa za’ayi duk abunda ya kamata don ganin hakan bai sake aukuwa a kauyukansu ba, ya kumayi gaisuwa ga iyalan wadanda suka rasa rayukansu.
kwamishinan ‘Yan Sanda, Damian Chukwu, na jihar Borno ya bayyana cewa, mutane 20 ne aka kashe sai 84 kuma sunji rauni a lokacin harin. Ya kara da cewa an samu gawarwakin ‘yan kunar bakin wake guda biyar sai rigunan bamabamai guda biyu da jami’an suka cire daga wurin da lamarin ya auku.
Legit.ng ta ruwaito cewa Yassine Garba, Mataimakin mai tattara bayanai game da rayuwar mutane na Majalisar Dinkin Duniya (UN) a Najeriya, a ranar Litinin 2 ga watan Afirilu, yayi tir da Allah wadarai ga harin da aka kai a ranar Lahadi a kusada kauyen Belle dake Maiduguri, Borno.
Hausa NewsArewaJihar BornoShugaban Sojojin NajeriyaLabarin Sojojin Najeriya
Aso Ebi style How much is JAMB form 2018 Adesua Etomi Top Nigerian songs 2017 DSS
Sabon alkawari: Buhari zai gyara makarantu dubu goma a duk shekara idan ya zarce
Ikon Allah: Hotunan wani katon kifi jinsin giwar ruwa da aka kama a Najeriya